
Selam alejkum,


Ako se čovjek probudi na ***[sabah](https://pitajucene.com/search/sabah/questions/ "Pretraži pitanja o sabah")*** pa kaže sam sebi „ma hajde još 5 minuta“ i zatim zaspe, da li je on u tom slučaju učinio ***[kufr](https://pitajucene.com/search/kufr/questions/ "Pretraži pitanja o kufru")*** ili grijeh? Kako se čovjek posle toga treba ponašati, da li mora naklanjati i sunnete? Ako treba, šta ide prvo: ***[farz](https://pitajucene.com/search/Farz/answers/ "Pretraži odgovore za Farz")*** ili sunnet?


Allah vas nagradio!


* 
* 
* 
* 
* 
* 
* 

 
Ako se čovjek probudi na sabah pa kaže sam sebi ‘ma hajde još 5 minuta’ i zatim prespava, je li učinio kufr?

Ve alejkumus selamu ve rahmetullahi…


Ne može se reći da je ***[kufr](https://pitajucene.com/search/kufr/questions/ "Pretraži pitanja o kufru")*** počinio, to je jako strogo.


Možemo kazati da je pogriješio, ali ni tu ne možemo potvrditi da je veliki grijeh počinio, sve dok čovjek ima nijet ustati na ***[sabah](https://pitajucene.com/search/sabah/questions/ "Pretraži pitanja o sabah")*** ***[namaz](https://pitajucene.com/search/Namaz/questions/ "Pretraži pitanja o namazu")***, pripremi što mu je potrebno za to, vodi računa o tome, navije sat…ne možemo govoriti ni o kufru niti o velikom grijehu, ukoliko mu se desi situacija navedena u pitanju.


Tek kada čovjek se svjesno ***[igra](https://pitajucene.com/search/igra/questions/ "Pretraži pitanja o igrama")*** sa namazom, po pravilu hoću, neću klanjati…pa ako ustanem dobro i jest, a ako ne ustanem, naklanjaću…tek tada se o grijehu može razgovarati.


Naravno, ovo nije opravdanje za navedeni propust, i to se ne smije dešavati, ili preći čovjeku u naviku, ali ne možemo i ne smijemo biti nemilosrdni po pitanju propisa prema ljudima. Jer, ko bude strog i prema njemu će se biti strogo.


Kada se desi ovakva situacija, onda će se naklanjati klanjajući kao i normalno. Dakle, prvo sabahske sunnete koji imaju veću vrijednost od drugih sunneta i nafila, a potom farze…


Allah najbolje zna.


